b'\n_START_ARTICLE_\nJahana Hayes\n_START_SECTION_\nEducaci\xc3\xb3 i primers anys\n_START_PARAGRAPH_\nVa n\xc3\xa9ixer el 8 de mar\xc3\xa7 de 1973, a Waterbury, Connecticut, i va cr\xc3\xa9ixer en habitatges de protecci\xc3\xb3 oficial a la mateixa ciutat._NEWLINE_Va obtenir un grau associat al Naufatuck Valley Community College i un grau al Southern Connecticut State. L\'any 2012, va obtenir el m\xc3\xa0ster en curr\xc3\xadculum i instrucci\xc3\xb3 a la Universitat de Saint Joseph. L\'any 2014, va guanyar el certificat de Sis\xc3\xa8 Any de la Universitat de Bridgeport School of Education.\n_START_SECTION_\nCarrera d\'ensenyament\n_START_PARAGRAPH_\nLa primera feina de Hayes va ser al Southbury Training School a Connecticut. Va seguir ensenyant govern i hist\xc3\xb2ria al John F. Kennedy Institute in Waterbury. A m\xc3\xa9s, va presidir el Kennedy SOAR Review Board, una \xe2\x80\x9cescola dins de l\'escola\xe2\x80\x9d que proporcionava instrucci\xc3\xb3 avan\xc3\xa7ada per estudiants dotats. Va ser tamb\xc3\xa9 una co-assessora de HOPE, un club de servei per als estudiants a Kennedy. L\'any 2015, va guanyar el John F. Kennedy Teacher of the Year i despr\xc3\xa9s el Waterbury School District Educator of the Year. L\'any 2016 va ser nomenada Connecticut Teacher of the Year._NEWLINE_Aquest premi va fer guanyar Hayes ress\xc3\xb2 en els mitjans de comunicaci\xc3\xb3. \xe2\x80\x9cRealment crec que necessitem canviar la narrativa, canviar el di\xc3\xa0leg sobre com l\'ensenyament \xc3\xa9s com a professi\xc3\xb3,\xe2\x80\x9d va dir Hayes al The Washington Post. \xe2\x80\x9cHem gastat molt temps en els \xc3\xbaltims anys parlant sobre les coses que no estan funcionant. Realment hem de canviar el focus de la nostra atenci\xc3\xb3 a aquelles coses que s\xc3\xad que estan funcionant.\xe2\x80\x9d En una aparici\xc3\xb3 en el programa d\'entrevistes d\'Ellen DeGeneres, Hayes va dir que ella ensenyava als seus alumnes la \xe2\x80\x9cbondat\xe2\x80\x9d i el \xe2\x80\x9cservei a la comunitat." Despr\xc3\xa9s de rebre el premi, Hayes va dirigir la reuni\xc3\xb3 anual de l\'Associaci\xc3\xb3 Nacional d\'Educaci\xc3\xb3 o NEA. \xe2\x80\x9cEstic tan agra\xc3\xafda de ser membre del NEA,\xe2\x80\x9d va dir, elogiant el sindicat per impedir que el \xe2\x80\x9cel tret de car\xc3\xa0cter altruista que tots els mestres posseeixen\xe2\x80\x9d fos explotat.\n_START_SECTION_\nPosicionaments pol\xc3\xadtics\n_START_PARAGRAPH_\nHayes d\xc3\xb3na suport als sindicats de mestres i a l\'educaci\xc3\xb3 p\xc3\xbablica, i ha abonat els seus \xe2\x80\x9cgermans i germanes sindicals\xe2\x80\x9d tenint un paper important en el seu \xc3\xa8xit. En les eleccions de 2018, va guanyar el suport de l\'Associaci\xc3\xb3 d\'Educaci\xc3\xb3 de Connecticut. La seva candidatura va rebre tamb\xc3\xa9 el suport del Partit de Fam\xc3\xadlies Treballadores de Connecticut (CTWFP), i el director estatal del CTWFP Lindsay Farrell va arribar a dir que la seva vict\xc3\xb2ria en les prim\xc3\xa0ries \xe2\x80\x9cdemostrava el valor d\'elegir i mobilitzar els professors que lluitaran per l\'educaci\xc3\xb3 p\xc3\xbablica, que plantaran cara al [Secretari d\'Educaci\xc3\xb3] Betsy DeVos, i que defensaran la import\xc3\xa0ncia de les negociacions col\xc2\xb7lectives."'